Ontsluit van "https://af.wikipedia.org/w/index.php?title=Russiese_Rewolusie_(1917)&oldid=2155730#Oktober-rewolusie"
Last edited on 26 Maart 2020, at 22:10
Die bladsy is laas op 26 Maart 2020 om 22:10 bygewerk. Campervan Rental & Self-Guided Los Angeles Tour, Los Angeles tours & activities, fun things to do in Los Angeles | VELTRA
GE Tax 9.5% included
140654 4 [EN_50114_186940, EN_50114_193196, EN_50114_194097] [JP_20301_1373]
[EN_50114_186940, EN_50114_193196, EN_50114_194097] 0 Trek jou kruisie vandag | Netwerk24
Trek jou kruisie vandag
Deur Christiaan Cloete 08 Mei 2019 06:02
Verkiesingsplakkate van ’n paar van Suid-Afrika se vernaamste politieke partye word langs besige strate in Kimberley vertoon, elk met sy eie boodskap of slagspreuk. Inwoners van Suid-Afrika sal vandag (08/05) na stempunte oor die land heen gaan om in Suid-Afrika se sesde algemene verkiesing sedert 1994 te stem.Foto’s: Christiaan Cloete
Miljoene Suid-Afrikaners sal vandag (08/05) hul kruisies by stemlokale oor die land heen trek.
Volgens Elkin Topkin, bedryfsbestuurder van die Verkiesingskommissie (OVK) in die Noord-Kaap, is stemlokale van 07:00 tot 21:00 oop.
Diegene wat om 21:00 steeds in die ry staan om te stem, sal toegelaat word om sy of haar kruisie te trek.
Sodra die kiesers klaar gestem het en die deure van stemlokale ná 21:00 gesluit word, sal die tellery van die stemme begin.
Die provinsiale uitslae behoort volgens Topkin op Donderdag (09/05) teen 18:00 bekend gemaak te word met die amptelike nasionale uitslae wat op Saterdag (11/05) deur die OVK uitgereik word.
Volgens die OVK is bykans 27 miljoen Suid-Afrikaners geregistreer om in Suid-Afrika se sesde demokratiese algemene verkiesing sedert die einde van apartheid in 1994 te stem.
Noord-Kaapse kiesers maak sowat 2,3% van die algehele geregistreerde kiesers uit.
Volgens Topkin is daar sowat 626 170 geregistreerde kiesers in die provinsie waarvan 131 394 kiesers in Kimberley geregistreer is. Daar is altesaam 707 stempunte oor die Noord-Kaap heen. Dit sluit 70 permanente stempunte en twee satelliet-stempunte by korrektiewe fasiliteite in Kimberley in.
Altesaam 48 politieke partye neem aan die verkiesing deel en daar is 220 000 mense vir die verkiesing aangestel en opgelei.
Topkin beskryf die proses soos volg: “Stemme in die Noord-Kaap sal by elkeen van die 707 stempunte getel word.
“Agente van die verskillende politieke partye sal by stempunte wees om deursigtigheid te verseker en sal daarna die uitslagstrokies teken.
“Die uitslagstrokies sal daarna na die plaaslike OVK-kantoor geneem word waar dit nagegaan, geskandeer en in die uitslagstelsel opgeneem word.
“Ouditeure van PwC sal by die OVK-kantoor wees om toesig oor die vasleggingsproses te hou.
“Die uitslae word daar (by elke plaaslike kantoor) afgehaal en sodra die proses van stemtellery in ’n provinsie voltooi is, sal seteltoekenning per party gedoen word,” verduidelik Topkin.
Partye sal deurentyd toegang tot geskandeerde uitslae hê soos wat dit inkom en kan dit dus onafhanklik verifieer om die akkuraatheid daarvan te verseker. Sodra die uitslae Saterdag (11/05) bekend gemaak is, sal die OVK die name van parlementslede en lede van die provinsiale wetgewer publiseer. Parlementslede en lede van die provinsiale wetgewer sal daarna ingesweer word. Lees nog verkiesingsnuus op bl.2